esha guptha fix for ram charan's item song in vinaya vidheya rama
Esha Gupta: రామ్‌చరణ్‌కు ఐటెం గర్ల్ దొరికేసింది
ఈషా గుప్తా బలీవుడ్‌లో జన్నత్-2, రాజ్-3 చిత్రాల్లో అందాలు ఆరబోసింది. సోషల్ మీడియాలో హాట్ హాట్ ఫోటోలు పెడుతూ కుర్రకారును వేడెక్కిస్తూ ఉంటుంది.
Samayam Telugu | Updated:
Dec 13, 2018, 11:17AM IST
తెలుగులో ఐటెం సాంగ్స్ హవా కొనసాగుతోంది. మాస్‌ను ఆకట్టుకునేందుకు ప్రతి హీరో తమ చిత్రంలో ప్రత్యేక గీతం ఉండేలా చూసుకుంటున్నారు. టాలీవుడ్‌లో ఐటెం సాంగ్స్‌కు దేవీశ్రీ ప్రసాద్ బ్రాండ్‌గా మారారు. ఆయన సమకూర్చే స్వరాలు మాస్‌కు మాంచి కిక్కు ఇస్తాయి. ఇక హీరో రామ్‌చరణ్‌ తన చిత్రాల్లో ఐటెం సాంగ్స్‌కు ప్రాధాన్యత ఇస్తుంటారు. వీరిద్దరి కాంబినేషన్ ఎలా ఉంటుందో ‘రంగస్థలం’లో చూసే ఉంటారు. జిగేల్ రాణి సాంగ్‌ తెలుగు రాష్ట్రాలను ఊపేసింది. పూజా హెగ్దే అందాలు, రామ్‌చరణ్ డ్యాన్స్ థియేటర్లను షేక్ చేశాయి.
రామ్‌చరణ్ ప్రస్తుతం బోయపాటి శ్రీను దర్శకత్వంలో ‘వినయ విధేయ రామ’ చిత్రంలో నటిస్తున్నారు. ఈ చిత్రంలో ఐటెం సాంగ్‌కు డీఎస్పీ అద్భుతమైన స్వరాలు సమకూర్చాడట. ఈ సాంగ్‌లో ఆడిపాడేందుకు యూనిట్ తొలుత ఇలియానాను సంప్రదించినట్లు వార్తలు వచ్చాయి. అయితే ఆమె ఏకంగా రూ.60 లక్షలు డిమాండ్ చేయడంతో వెనక్కి తగ్గినట్లు తెలుస్తోంది. సుదీర్ఘ అన్వేషణ తర్వాత రామ్‌చరణ్‌కు ఐటెం గర్ల్ దొరికేసింది. బాలీవుడ్ హాట్ భామ ఈషా గుప్తా ప్రత్యేక గీతంలో మెరవనున్నట్లు యూనిట్ తెలిపింది.
ఈషా గుప్తా బలీవుడ్‌లో జన్నత్-2, రాజ్-3 చిత్రాల్లో అందాలు ఆరబోసింది. సోషల్ మీడియాలో హాట్ హాట్ ఫోటోలు పెడుతూ కుర్రకారును వేడెక్కిస్తూ ఉంటుంది. ఇప్పుడు రామ్‌చరణ్ చిత్రం ద్వారా టాలీవుడ్‌లోకి ఎంట్రీ ఇస్తోంది. హైదరాబాద్‌లోని ఓ ప్రత్యేక సెట్‌లో ఈ గీతాన్ని తెరకెక్కించనున్నారు. ఇప్పటికే విడుదలైన ఈ సినిమా టీజర్‌, తొలిపాటకి మంచి స్పందన వస్తోంది. రెండో గీతాన్ని త్వరలోనే విడుదల చేయనున్నారు. ఈ చిత్రంలో రామ్‌చరణ్‌కి తోడు ‘భరత్ అనే నేను’ ఫేం కైరా అడ్వాణీ నటిస్తున్నారు. బాలీవుడ్ నటుడు వివేక్ ఒబెరాయ్ విలన్‌గా కనిపించనున్నారు.